HU
2023.2.20.
Az Európai Unió Hivatalos Lapja
C 63/27
A harmadik, a fellebbezőt megillető önvádra kötelezés tilalmának a 2019. december 4-i vizsgálaton történt megsértésére alapított jogalap; A negyedik, a 883/2013 rendeletnek az OLAF belső tanácsadói és ellenőrzési mechanizmusával és a fellebbező panasztételi jogával kapcsolatos téves alkalmazására vagy értelmezésére alapított jogalap; Az ötödik, a fellebbező meghallgatáshoz való jogát illetően hiányos és ellentmondásos indokolásra alapított jogalap; A hatodik, az OLAF Főigazgatójának pártatlanságával kapcsolatos indokolás hiányára alapított jogalap; A hetedik, a fellebbező védelemhez való jogának megsértésére, valamint az ezzel összefüggő ellentmondásos indokolásra, különösen pedig a 883/2013 rendelet 9. cikke (1) bekezdésének a horvát vámhatóság által az OLAF kérésére foganatosított mintavételezéssel kapcsolatban történő megsértésére alapított jogalap.
(1) (2)
Az Európai Csalás Elleni Hivatal (OLAF) által lefolytatott vizsgálatokról, valamint az 1073/1999/EK európai parlamenti és tanácsi rendelet és az 1074/1999/Euratom tanácsi rendelet hatályon kívül helyezéséről szóló, 2013. szeptember 11-i 883/2013/EU, Euratom európai parlamenti és tanácsi rendelet (HL 2013.
L 248., 1. o.).
Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL 2001.
L 145., 43. o.; magyar nyelvű különkiadás 1. fejezet, 3. kötet, 331. o.).
A Törvényszék (kibővített negyedik tanács) T-502/19. sz., Francesca Corneli kontra EKB ügyben 2022. október 12-én hozott ítélete ellen az Európai Bizottság által 2022. december 22-én benyújtott fellebbezés (C-789/22.
P. sz. ügy) (2023/C 63/34) Az eljárás nyelve: olasz Felek Fellebbező: Európai Bizottság (képviselők: V. Di Bucci, D. Triantafyllou, A. Nijenhuis meghatalmazottak) A többi fél az eljárásban: Francesca Corneli, Európai Központi Bank
A fellebbező kérelmei A fellebbező azt kéri, hogy a Bíróság: 1) helyezze hatályon kívül a Törvényszék (kibővített negyedik tanács) által a T-502/19. sz., Francesca Corneli kontra Európai Központi Bank ügyben 2022. október 12-én hozott, a Bizottsággal ugyanezen a napon közölt ítéletét; 2) utasítsa el az első fokon benyújtott keresetet mint elfogadhatatlant, ezenkívül mint megalapozatlant, és a felperest kötelezze az első- és másodfokú eljárás költségeinek viselésére; 3) másodlagosan helyezze hatályon kívül a Törvényszék ítéletét, és utalja vissza az ügyet a Törvényszék elé.
Jogalapok és fontosabb érvek A Bizottság a fellebbezésének alátámasztására öt jogalapra hivatkozik.
Első jogalapjával a Bizottság azt állítja, hogy a Törvényszék megsértette az EUMSZ 263. cikket, amikor tévesen állapította meg, hogy az első fokon megtámadott határozatok az elsőfokú eljárás felperesét közvetlenül és személyében érintették, valamint hogy a felperesnek saját érdeke fűződik a megsemmisítés iránti eljáráshoz, és elferdítette a tényeket.